**Α2 ΟΔΗΓΙΕΣ 8-4-2020**

Παιδιά καλημέρα και πάλι κι ελπίζω να είστε όλοι καλά. Για σήμερα και αύριο θέλω να προσπαθήσετε να διαβάσετε αργά και με προσοχή μια φορά το κείμενο ‘**’Καράβια**’’ στη **σελ. 36** του βιβλίου της Γλώσσας, αφού πρώτα διαβάσετε όσα σας γράφω παρακάτω.

Στη συνέχεια διαβάστε **2-3 φορές** μόνο το κομμάτι που σας έχω σημειώσει. (Προσέξτε το καινούριο σημαδάκι που υπάρχει - τα διαλυτικά.

Έχουμε πει στην τάξη και ελπίζω να το θυμάστε ότι τα δίψηφα φωνήεντα αι, οι, ει, ου και οι συνδυασμοί αυ και ευ τονίζονται (αν χρειάζεται) πάντοτε στο δεύτερό τους γράμμα. Αν τώρα ο τόνος βρίσκεται στο πρώτο τους γράμμα, δηλαδή άι ,όι, έι, όυ ή άυ και έυ φυσικά τα διαβάζουμε σαν δυο χωριστά γράμματα κι όχι σαν ένα. Στην περίπτωση όμως που ο τόνος (η οξεία) βρίσκεται κάπου αλλού, τι γίνεται; Για παράδειγμα: γαιδούρι ή μαιντανός, θα διαβάσουμε γεδούρι και μεντανός; Αν λοιπόν εδώ θέλουμε να διαβαστούν χωριστά, υπάρχουν τα διαλυτικά, ένα σημάδι που μπαίνει πάνω από το δεύτερο γράμμα τους και μας λέει να τα διαβάσουμε χωριστά, δηλαδή γαϊδούρι και μαϊντανός.

Στα Μαθηματικά τώρα θα εξασκηθείτε λίγο ακόμα σε όσα έχετε μάθει για τα Γεωμετρικά σχήματα στις σελ. 24-25 στο Τ.Ε.

Α! Και δυο εύκολες εργασίες για να δούμε τι καταφέραμε.

Καλή δουλειά!